কৃষক মুক্তিৰ সংবাদমেলত অখিল গগৈ আৰু দুই সতীৰ্থ।
সৰ্বানন্দ সোণোৱালে বৰাকৰ অ' এছ ডি অৰ্থ্যাৎ বিশেষ কৰ্তব্যৰত বিষয়া শ্বেখৰ দে'ই North East Linguistic & Ethnic Co-Ordination Committee নামৰ ২৫ দিন পূৰ্বে গঠন হোৱা এটা সংগঠনক কেন্দ্ৰীয় চৰকাৰৰ গৃহ মন্ত্ৰীক সাক্ষাৎ কৰিবৰ বাবে লৈ গৈছিল বুলি আজি এক সংবাদ মেলত অভিযোগ তোলে কৃষক নেতা অখিল গগৈয়ে।
মুখ্য মন্ত্ৰীৰ বিশেষ কৰ্তব্যৰত বিষয়াক পাবত গজা সংগঠনৰ সৈতে হিন্দু বাংলাদেশীৰ হৈ ৰাজনাথ সিঙৰ ওচৰত ওকালতি কৰিব বিচৰা ঘটনাটোৱে প্ৰমাণ কৰি দিলে যে স্বয়ং মুখ্য মন্ত্ৰীয়ে অসমলৈ হিন্দু বাংলাদেশী অনাটো বিচাৰে। এইদৰে ৰাজ্যৰ মুখ্য মন্ত্ৰীগৰাকীলৈ সন্দেহৰ আঙুলি টোঁৱায় কৃষক নেতা অখিল গগৈয়ে।
"সৰ্বানন্দ সোণোৱাল সদৌ অসম ছাত্ৰ সন্থাৰ পৰা গৈছে বাবে বহুতে তেওঁক জাতীয়তাবাদী মানুহ বুলি ভাবি থাকে -এই কথাটো সম্পূৰ্ণৰূপে মিছা।" অখিলে এনেদৰে উল্লেখ কৰে।
সেয়েহে অসমীয়া মানুহে এনেকুৱা এগৰাকী আত্মসমৰ্পণকাৰী নেতাৰ ওপৰত ভৰসা কৰি থকাটো কেতিয়াও শুভ লক্ষণ নহয় বুলি অখিলে সংবাদমেলত মত প্ৰকাশ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
